stanford-oval/wikipedia huggingface dataset:
Suojärvi (Luhanka)
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 113,2 metriä mpy.
Suomi yleisurheilun sisäratojen Euroopan-mestaruuskilpailuissa 2011

Suomi osallistui vuoden 2011 yleisurheilun Euroopan-mestaruuskilpailuihin Pariisissa 12 hengen vahvuisella joukkueella, johon kuului kymmenen miestä ja kaksi naista. Joukkueeseen nimettyjen lisäksi Niclas Sandells, Matti Räsänen, Karin Storbacka ja Sandra Eriksson olivat hallikaudella rikkoneet SUL:n asettaman tulosrajan, mutta eivät eri syistä osallistuneet EM-kilpailuihin.
Kilpailuiden ainoa finaaliin yltänyt suomalainen oli seiväshyppääjä Minna Nikkanen, joka venyi finaalissa jaetulle neljännelle sijalle uudella Suomen ennätystuloksella 460. Jo karsinnassa hän paransi kolmesti SE:tä tuloksilla 445, 450 ja 455.
Miehet

| Laji | Pvm | Urheilija | Sijoitus | Tulos |
| --- | --- | --- | --- | --- |
| 60 m | 5.3. | Hannu Hämäläinen | välierässään 6. | 6,71 |
| 60 m | 5.3. | Jonathan Åstrand | välierässään 8. | 6,77 (alkuerissä 6.70) |
| 60 m | 5.3. | Jarkko Ruostekivi | alkuerässään 7. | 6,82 |
| 3 000 m | 4.3. | Jonas Hamm | alkuerässään 7. | 8.16,51 |
| 60 m aitajuoksu | 4.3. | Joona-Ville Heinä | alkuerässään 6. | 7,90 |
| korkeushyppy | 4.3. | Osku Torro | karsinnassa 13. | 222 |
| korkeushyppy | 4.3. | Jussi Viita | karsinnassa 13. | 222 |
| seiväshyppy | 4.3. | Jere Bergius | karsinnassa 13. | 540 |
| pituushyppy | 4.3. | Petteri Lax | karsinnassa 22. | 743 |
| pituushyppy | 4.3. | Otto Kilpi | karsinnassa 25. | 727 |
Naiset

| Laji | Pvm | Urheilija | Sijoitus | Tulos |
| --- | --- | --- | --- | --- |
| 800 m | 4.3. | Suvi Selvenius | alkuerässään 4. | 2.10,88 |
| seiväshyppy | 5.3. ja 6.3. | Minna Nikkanen | loppukilpailussa 4. | 460 SE |
Suojärvi (Janakkala)

| Suojärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Janakkala
Koordinaatit:  60°54′03″N, 24°28′09″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Räikälänjoen valuma-alue (35.89)
Laskujoki:  Koskenjoki 
Järvinumero:  35.891.1.007
Mittaustietoja
Pinnankorkeus:  89,2 m  
Rantaviiva:  4,587 km  
Pinta-ala:  89,323 ha  
Saaria:  1 
 fiSuojärvi 
Suojärvi  on Kanta-Hämeessä Janakkalassa Myllynkylän lähellä sijaitseva järvi.
Maantietoa

Järven pinta-ala on 89 hehtaaria ja se on 1,5 kilometriä pitkä ja 800 metriä leveä. Järvi sijaitsee alavalla alueella, josta itäpuolella kohoaa loivana Sysimiilunmäki noin 20 metriä korkeammalle. Sen rantaviivan pituus on 4,6 kilometriä ja kartasta katsoen puolet rannoista ovat soistunutta metsämaata ja itärannalla lähes rantaan asti ulottuu pieni peltomaa-ala. Järven läheisyydessä on vain yksi maatila, mutta yli 30 vapaa-ajan asuntoa. Niille johtaa tiet yhdystieltä 13838.
Vesistösuhteet

Järvi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Räikälänjoen alaosan alue kuuluu. Järven vedenpinnan korkeus on 89,2 metriä mpy. Siihen laskee luoteesta tuleva Jokilanjoki, joka alkaa Pikku-Munakkaasta. Oma laskujoki Koskenjoki alkaa järven pohjoispäästä ja se laskee Viralanjärveen.
Historiaa

Vuoden 1855−1856 Kalmbergin kartastossa järvi oli asumaton, mutta sen itärantoja oli raivattu niityiksi. Kuuslammi laski tuolloin järveen, mutta sen järvenlaskun yhteydessä laskuoja käännettiin Viralanjärveen. Vuoden 1962 peruskartassa ei järvellä ollut vielä mökkejä, mutta vuoden 1970 kartassa niitä oli jo noin 20.
Super Furry Animals

Super Furry Animals
Super Furry Animals on walesilainen rock-yhtye, joka on tehnyt tunnetuksi joitakin kymrinkielisiä kappaleita. Yhtyeen musiikissa kuuluvat vaikutteet konemusiikista ja David Bowiesta Marvin Gayeen ja The Beatlesiin.
Yhtyeen jäsenet ovat: Gruff Rhys (laulu, kitara), Huw Bunford (kitara, laulu), Guto Pryce (basso), Cian Ciaran (kosketinsoittimet, syntetisaattorit, satunnainen kitara, laulu) ja Dafydd Ieuan (rummut, laulu).
1990-luvun keskivaiheilla maineeseen nousseen yhtyeen tunnetuin levy lienee Rings Around The World, jonka moni rock-lehti valitsi yhdeksi vuoden 2001 parhaista albumeista.
Diskografia

Fuzzy Logic (1996)
Radiator (1997)
Guerrilla (1999)
Mwng (2000)
Rings Around the World (2001)
Phantom Power (2003)
Love Kraft (2005)
Hey Venus! (2007)
Dark Days/Light Years (2009)
Aiheesta muualla

Kuvia tai muita tiedostoja aiheesta Super Furry Animals Wikimedia Commonsissa
Olivia Waldriff

| Olivia Waldriff> Henkilötiedot |
| --- | --- |
Syntynyt: 29. lokakuuta 1999 (ikä 24) Ontario, Kanada
Kansalaisuus:   Kanada
Olivia Waldriff (s. 29. lokakuuta 1999 Ontario, Kanada) on kanadalainen lapsinäyttelijä.
Hän on näytellyt CBC Television -kanavan MVP -televisiosarjassa Grace Morris -nimistä pikkutyttöä tammikuusta 2008.
Hän on myös näytellyt nuoren Jackie Kennedyn roolin HBO:n Grey Gardens (2009) -televisioelokuvassa, jossa näytteli hänen lisäkseen muun muassa Drew Barrymore, Jessica Lange ja Jeanne Tripplehorn.
Pakistanin koulubussiturma 2011

| Pakistanin koulubussiturma 2011 |
| --- | --- |
Päivämäärä:  27. syyskuuta 2011
Tapahtumapaikka:  Kallar Kahar, Punjab, Pakistan
Matkustajat
Yhteensä:  100+
Kuolleet:  37
Loukkaantuneet:  ~70
Pakistanin koulubussiturma oli auto-onnettomuus, joka tapahtui 27. syyskuuta 2011 lähellä Kallar Kaharin kaupunkia Chakwalin alueella Pubjabin provinssissa Pakistanissa.
Onnettomuudessa osallisena ollut koulubussi oli kyydittämässä yksityiskoulun oppilaita (koulu sijaitsee Millat Townissa Faisalabadissa), jotka olivat palaamassa takaisin kaupunkiin koulun järjestämältä ulkoiluretkeltä. Kun bussi oli ajamassa moottoritiellä, se lähti liukumaan jarruvian vuoksi ja suistui rotkoon. 37 ihmistä kuoli onnettomuudessa ja ainakin 70 loukkaantui vakavasti. Lehtitietojen mukaan kuolleisiin lukeutuivat 30 oppilasta, bussin kuljettaja, kuusi koulun opettajaa ja koulun apulaisjohtaja. Oppilaat olivat kuudennella, seitsemännellä, kahdeksannella, yhdeksännellä ja kymmenennellä luokalla.
Aiheesta muualla

Ainakin 30 kuoli koulubussiturmassa Pakistanissa Ilta-Sanomat.  27.9.2011. Arkistoitu 28.9.2011.
Olivier-salaatti

Neuvostoaikaista Olivier-salaattia
Vanha venäjänkielinen Olivier-salaatin resepti
Olivier-salaatti (ven. салат Оливье) on alkuruoka, jonka lanseeraajaksi väitetään venäjänranskalaista tai -belgialaista kokkia Lucien Olivieria tai hänen isäänsä tai isoisäänsä. Salaatin olennainen osa on majoneesi. Salaattiin kuuluu useimmiten ainakin keitettyä perunaa, keitettyä kananmunaa, herneitä tai kurkkua, mutta muutakin voi lisätä mieltymysten ja varallisuuden mukaan. Venäjällä se on juhlaruoka, jota suositaan erityisesti uudenvuodenjuhlissa. Olivier-salaateiksi voi itse asiassa lukea niin perunasalaatin kuin italiansalaatinkin.
Paloahde

Paloahde on kaupunginosa Pohjois-Raumalla. Ydinkeskustaan on matkaa Paloahteelta noin 3 kilometriä. Paloahteen asuinalue rakennettiin pääosin 1990-luvun alkupuoliskolla. Alue on omakotitaloaluetta, rivitaloja on myös muutama kymmen. Asukkaita Paloahteella on n. 700.lähde tarkemmin?
Paloahon koulu

| Paloahon koulu |
| --- | --- |
 Paloahon koulu on erityiskoulu Kuopion Julkulassa.
Sijainti:  Puijonsarventie 48, 70260 Kuopio (Julkula)
Tyyppi:  suomenkielinen erityiskoulu
Rehtori:  Mika Kuitunen, apulaisrehtori Suvi Orasuo 
Verkkosivut
Paloahon koulu on Kuopion Julkulassa toimiva suomenkielinen erityiskoulu.
Suojärvi (Kangasala)

| Suojärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kangasala
Koordinaatit:  61°25′55″N, 24°33′01″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Mallasveden ja Pälkäneveden alue (35.71)
Laskujoki:  oja Verkkojärveen 
Järvinumero:  35.716.1.016
Mittaustietoja
Pinnankorkeus:  135,5 m  
Rantaviiva:  2,673 km  
Pinta-ala:  18,554 ha  
Saaria:  1 
 fiSuojärvi 
Suojärvi  on Pirkanmaalla Kangasalla Kauppilassa sijaitseva järvi, joka sijaitsee Laipanmaan metsäalueella.
Maantietoa

Järven pinta-ala on 18,6 hehtaaria ja se on 850 metriä pitkä ja 400 metriä leveä. Sen ranta on mutkittelevan muotoinen ja se on siksi keskeltä vain 100 metriä leveä. Se sijaitsee Verkkojärven pohjoispuolella moreenimäkien muodostamassa tasaisessa painaumassa. Järven itäpäässä on kartan mukaan yksi 30 metriä pitkä nimetön saari. Järven rantaviivan pituus on 2,7 kilometriä ja sen rannat ovat pääasiassa suota. Vain järven itäpäähän on rakennettu vapaa-ajan asunto, jonne tulee tie Rajalan kämpältä. Kämpälle pääsee vuorostaan Sahalahden kylältä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Mallasveden ja Pälkäneveden alueella (35.71), jonka Sappeenjärvenojan valuma-alueeseen (35.716) se kuuluu. Järven vedenpinnan korkeus on 135,5 metriä mpy. Siihen on johdettu yli 20 suo-ojaa, joista eteläiset ojat toimivat samalla laskuojina Verkkojärveen. Reitin vedet laskevat lopuksi Sappeenjärven kautta Pälkäneveden Jouttesselän Hiukonlahteen.
Luontoarvoja

Järven vesi on luokiteltu tyydyttäväksi ja järvi soveltuu virkistyskäyttöön tyydyttävästi. Vedenlaatua koettelee runsas humuspitoisuus, happamuus, veden happitalouden häiriötila ja luontaisesta tasosta kohonnut ravinnetaso. Veden happamuus on liikaa joillekin kaloille ja erityisesti ravulle.
Palm Beach

Palm Beach voi tarkoittaa ainakin seuraavia asioita:
Palm Beach, Sydneyn lähiö, Uudessa Etelä-Walesissa, Australiassa
Palm Beach, osa Kultarannikkoa Queenslandissa, Australiassa
Palm Beach, kaupunki Floridassa, Yhdysvalloissa
Palm Beachin piirikunta, piirikunta Floridassa, Yhdysvalloissa
Palm Beach, asutuskeskus Illinoisin osavaltion pohjoisosassa, Yhdysvalloissa
Palm Beach, kaupunki Oranjestadin luoteispuolella Aruballa
Palm Beach Inc., Sony Music Japanin äänitemerkki.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Palm Beach”, voi hakea sivunnimihaulla, laajalla sivunnimihaulla tai tekstihaulla.
PalmPilot

PalmPilot ja osoitinkynä.
Palm Pilot on Palmin julkaisema ensimmäinen merkittävän suosittu kämmentietokone.
Laitteen suosio vaikutti kuilun kaventumiseen taskutietokoneen, kannettavan tietokoneen ja myöhemmin älypuhelimien välillä. Laitteen suosio perustui kädessäpidettävän laitteen määrittelyyn apulaitteena eikä korvikkeena henkilökohtaiselle tietokoneelle. Merkittäviä ominaisuuksia olivat saumaton tietojen synkronointi henkilökohtaisen tietokoneen kanssa, käsin kirjoituksen tunnistaminen joka oli toimiva, helppokäyttöisyys, nopeus, taskukoko ja edullinen hinta.
Aikaisemmin Psion ja HP:n LX-sarja olivat kohtalaisen menestyneitä kun taas Apple Newton ja EO Personal Communicator epäonnistuivat. Myös Palmin kookas Zoomer epäonnistui.
Laite julkaistiin vuonna 1996 ja Palm toimitti miljoona laitetta 18 kuukaudessa. Laitteessa oli Motorola Dragonball-suoritin ja 128 kilotavua muistia sekä Palm OS -käyttöjärjestelmä.
Laitetta seurasivat muun muassa Palm III vuonna 1998 ja Palm V vuonna 1999.
Palpakkokasvit

| Palpakkokasvit |
| --- | --- |
 Haarapalpakko (Sparganium erectum)
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Palpakkokasvit Sparganiaceae  Hanin
Katso myös
   Palpakkokasvit Commonsissa 
Infobox OKNimi-testi OK: 
Palpakkokasvit (Sparganiaceae) oli Poales-lahkoon kuulunut yksisirkkaisheimo, joka käsitti juurakollisia ja vedessä kasvavia ruohoja. Uusimmassa luokittelussa palpakkokasvit on sisällytetty osmankäämikasveihin (Typhaceae).
Palpakkokasvien lehdet ovat nauhamaisia, eikä lehtituppi ole selvästi erottuva. Kukinnot koostuvat pallomaisista sykeröistä. Emisykeröt sijaitsevat kukinnon tyvellä, hedesykeröt kärjessä. Kukissa on 1–6 kehälehteä. Hedekukissa on ulos- tai sivullepäin avautuvat heteenponnet. Emikukissa on nystyinen luotti. Hedelmä on hohkainen luumarja, jossa kehälehdet säilyvät pysyvinä. Taimen sirkkalehti ei yhteytä ja on tupellinen.
Palpakkokasveihin kuului vain yksi suku palpakot (Sparganium). Sen 14 lajia kasvavat lauhkeassa, viileässä ja kylmässä vyöhykkeessä. Eteläisellä pallonpuoliskolla niitä on vähän, lähinnä Uudessa-Seelannissa ja Australian kaakkoisosassa.
Olivier-palkinto

Olivier-palkinnot eli Laurence Olivier -palkinnot (engl. Laurence Olivier Awards) ovat Society of London Theatren jakamia palkintoja brittiläisen teatterialan parhaimmistolle. Palkintoja jaetaan vuosittain useissa eri kategorioissa.
Ensimmäiset palkinnot jaettiin vuonna 1976, tuolloin nimellä Society of West End Theatre Awards. Palkinto nimettiin vuonna 1984 näyttelijä Laurence Olivierin suostumuksella hänen mukaansa. Palkintopokaali on nykyään 1,6 kiloa painava pronssinen rintapatsas, joka esittää Olivieria Henrik V:nä Old Vicin lavalla 1937. Vuodesta 2012 alkaen palkintogaala on järjestetty Lontoon Royal Opera Housessa.
Olivier-palkinnot vastaavat yhdysvaltalaisia Broadwayn Tony-palkintoja.
Aiheesta muualla

Olivier-palkintojen verkkosivut (englanniksi)
Pala sydämestä

| Pala sydämestä |
| --- | --- |

Alkuperämaa:  Suomi
Alkuperäiskieli:  suomi
Verkko:  Yle TV1
Julkaistu:  2021
Tuotantokausia:  1
Jaksoja:  8
Tuotanto
Tuottaja(t):  Anita Kurvinen
Ohjaaja(t):  Hanna Maylett
Käsikirjoittaja(t):  Anna Lappalainen Aino Lappalainen
Tuotantoyhtiö(t):  Yleisradio
Aiheesta muualla
IMDb 
Elonet
Pala sydämestä on Yleisradion tuottama lastensuojeluaiheinen televisiosarja vuodelta 2021. Anna ja Aino Lappalaisen käsikirjoittaman mysteeridraaman on ohjannut Hanna Maylett, ja sen pääosia näyttelevät Lotta Lehtikari, Niina Koponen ja Martin Bahne
Sarja palkittiin kesäkuussa 2021 Monte Carlon televisiofestivaalin Golden Nymph -palkinnolla.
Rooleissa

| 0 | 1 | 2 |
| --- | --- | --- |
|  Lotta Lehtikari  | … |  Rita   |
|  Niina Koponen  | … |  Laura   |
|  Saimi Kahri  | … |  Jasmin   |
|  Martin Bahne  | … |  Jyrki   |
Suomi yleisurheilun sisäratojen maailmanmestaruuskilpailuissa 2008

Suomi osallistui Valencian sisäratojen MM-kisoihin 2008. Joukkue julkistettiin 25. helmikuuta 2008. Joukkueeseen valittu Johanna Manninen ilmoitti myöhemmin jättävänsä kisat väliin.
Joukkue > Miehet

Kuulantyöntö: Robert Häggblom
Joukkue > Naiset

60 metrin juoksu: Johanna Manninen - jätti kisat väliin
1 500 metrin juoksu: Mari Järvenpää
Tulokset > Miehet

| laji | urheilija | kilpailu | sijoitus | tulos |
| --- | --- | --- | --- | --- |
| Kuulantyöntö | Robert Häggblom | karsinta | 16. | 19,42 |
Tulokset > Naiset

| laji | urheilija | kilpailu | sijoitus | tulos |
| --- | --- | --- | --- | --- |
| 1 500 m | Mari Järvenpää | alkuerät | 8. | 4.13,24 NR |
Olivia Ulenius

| Henkilötiedot |
| --- | --- | --- | --- |
Syntymäaika: 2007
Syntymäpaikka: Maarianhamina, Suomi
Pelipaikka: hyökkääjä
Seura
Seura: Åland United
Pelinumero: 28
Junioriseurat
–2021: IFK Mariehamn
Seurat
| Vuodet | Seura | O | (M) |
| 2020–2021 | IFK Mariehamn | 3 | (3) |
| 2021– | Åland United | 23 | (6) |
Maajoukkue
| 2022 | Suomi TU15 | 3 | (1) |
| 2022 | Suomi TU16 | 1 | (0) |
 Seurajoukkueuran tilastot kattavat vain kansalliset sarjat, päivitetty 27. lokakuuta 2022.  Maajoukkueuran tilastot päivitetty 27. lokakuuta 2022.
Olivia Alexandra Linnéa Ulenius (s. 2007 Maarianhamina) on suomalainen jalkapalloilija, joka edustaa Kansallisessa Liigassa pelaavaa Åland Unitedia.
Ulenius debytoi aikuisten sarjoissa jo 13-vuotiaana kaudella 2020 Naisten Kolmosessa IFK Mariehamnin joukkueessa. Kansallisessa Liigassa hän pelasi ensimmäiset kaksi otteluaan syyskuussa 2021 Åland Unitedin joukkueessa ja teki sitten seuran kanssa vuoteen 2024 ulottuvan sopimuksen. Keväällä 2022 Uleniuksen sopimusta jatkettiin vuoteen 2025. Hän pelasi kaudella 2022 liigassa 21 ottelua ja teki niissä kuusi maalia: toukokuussa yhden FC Ilvestä vastaan, elokuussa kaksi Pallokerho-35:tä ja yhden PK-35 Vantaata vastaan sekä syyskuussa kaksi jälleen Pallokerho-35:tä vastaan. Hän saavutti SM-pronssia ja voitti Suomen Cupin, jonka loppuottelun parhaaksi pelaajaksi hänet valittiin.
Ulenius pelasi ensimmäisen maaottelunsa huhtikuussa 2022, jolloin Suomen alle 15-vuotiaiden tyttöjen maajoukkue kohtasi Viron.
Aiheesta muualla

Olivia Ulenius Suomen Palloliitto.
Paloúkia

| Paloúkia Παλούκια |
| --- | --- |
 Paloúkia
 Koordinaatit: 37°57′52″N, 23°31′10″E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Saaret
Kunta:  Salamis
Hallinto:  
 – Asutustyyppi:  kaupunki
Aikavyöhyke:  UTC+2
 – Kesäaika:  UTC+3
Postinumero:  189 01
Infobox OKVirheellinen NIMI-arvo: 
Paloúkia (kreik. Παλούκια) on Kreikan kaupunki, joka sijaitsee Salamiin saarella. Se kuuluu hallinnollisesti Salamiin kuntaan, Saarten alueyksikköön ja Attikan alueeseen. Paloúkia on Salamiin kaupungin satama ja esikaupunki, eikä sitä ole tilastoitu erikseen väestötilastoinnissa.
Paloúkian kaupunki, suomeksi ”Paalut”, sijaitsee Salamiin itärannikolla eli Attikan mantereen ja Pireuksen puolella, ja toimii saaren pääsatamana. Sieltä on lauttayhteyksiä mantereelle. Kaupungin nimi viittaa lukuisiin paaluihin (παλούκι, paloúki), joita on käytetty laivojen kiinnittämiseen. Kaupungin edustalla sijaitsee Ágios Geórgioksen saari ja pohjoispuolella Salamiin laivastotukikohta.
Soutu kesäolympialaisissa 1996

Soutu
Vuoden 1996 Atlantan kesäolympialaisten soutu järjestettiin 21. – 28. heinäkuuta 1996 Lake Lanier -tekojärvellä Gainesvillessä Yhdysvaltojen Georgian osavaltion pohjoisosassa. Tämä oli 22. kerta kun laji oli mukana olympialaisten ohjelmassa. Mukana oli 608 osanottajaa 45 eri maasta. Tapahtumia oli 14.
Mitalistit > Miehet

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Yksikkö |  Xeno Müller |  Derek Porter |  Thomas Lange |
| Pariairokaksikko |  Agostino Abbagnale ja Davide Tizzano |  Steffen Størseth ja Kjetil Undset |  Frederic Kowal ja Samuel Barathay |
| Pariaironelonen |  SaksaAndreas Hajek Stephan Volkert André Steiner André Willms |  YhdysvallatTim Young Eric Mueller Brian Jamieson Jason Gailes |  AustraliaJanusz Hooker Bo Hanson Duncan Free Ronald Snook |
| Perämiehetön kaksikko |  Steve Redgrave ja Matthew Pinsent |  David Weightman ja Robert Scott |  Michel Andrieux ja Jean Rolland |
| Kevyt pariairokaksikko | Michael Gier ja Markus Gier | Maarten van der Linden ja Pepijn Aardewijn | Bruce Hick ja Anthony Edwards |
| Kevyt perämiehetön nelonen |  TanskaVictor Feddersen Niels Henriksen Thomas Poulsen Eskild Ebbesen |  KanadaBrian Peaker Jeffrey Lay Dave Boyes Gavin Hassett |  YhdysvallatMarc Schneider Jeff Pfaendtner David Collins William Carlucci |
| Perämiehetön nelonen |  AustraliaNick Green Drew Ginn James Tomkins Mike McKay |  RanskaBertrand Vecten Olivier Moncelet Daniel Fauche Giles Bosquet |  Yhdistynyt kuningaskuntaGreg Searle Jonathan Searle Rupert Obholzer Tim Foster |
| Kahdeksikko |  AlankomaatKoos Maasdijk Ronald Florijn Jeroen Duyster Michiel Bartman Henk-Jan Zwolle Niels van der Zwan Niels van Steenis Diederik Simon Nico Rienks |  SaksaMark Kleinschmidt Detlef Kirchhoff Wolfram Huhn Roland Baar Marc Weber Ulrich Viefers Peter Thiede Thorsten Streppelhoff Frank Richter |  VenäjäPavel Melnikov Andrei Gluhov Anton Tšermašentsev Aleksandr Lukjanov Nikolai Aksjonov Dmitri Rozinkevitš Sergei Matvejev Roman Montšenko Vladimir Volodenkov Vladimir Sokolov |
Mitalistit > Naiset

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Yksikkö |  Jekaterina Karsten |  Silken Laumann |  Trine Hansen |
| Pariairokaksikko |  Kathleen Heddle ja Marnie McBean |  Zhang Xiuyun ja Cao Mianying |  Irene Eijs ja Eeke van Nes |
| Pariaironelonen |  SaksaKatrin Rutschow-Stomporowski Jana Sorgers Kerstin Köppen Kathrin Boron |  UkrainaSvіtlana Mazі Dіna Miftah’utdіnova Inna Frolova Olena Ronžina-Morozova |  KanadaLaryssa Biesenthal Diane O’Grady Kathleen Heddle Marnie McBean |
| Kevyt pariairokaksikko | Camelia Macoviciuc ja Constanţa Burcică | Teresa Bell ja Lindsay Burns | Virginia Lee ja Rebecca Joyce |
| Perämiehetön kaksikko |  Megan Still ja Kate Slatter |  Missy Schwen ja Karen Kraft |  Christine Gosse ja Helene Cortin |
| Kahdeksikko |  RomaniaLiliana Gafencu Veronica Cochelea Elena Georgescu Anca Tănase Doina Spircu Marioara Popescu Ioana Olteanu Elisabeta Lipă Doina Ignat |  KanadaAnna van der Kamp Tosha Tsang Lesley Thompson Emma Robinson Jessica Monroe Heather McDermid Maria Maunder Theresa Luke Alison Korn |  Valko-VenäjäJelena Mikulitš Marina Znak Natalija Voltšek Natalija Stasjuk Tamara Davydenko Valentina Skrabatun Natalija Lavrinenko Jaroslava Pavlovitš Aleksandra Pankina |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Australia | 2 | 1 | 3 | 6 |
| 2. |  Saksa | 2 | 1 | 1 | 4 |
| 3. |  Romania | 2 | 0 | 0 | 2 |
| 3. |  Sveitsi | 2 | 0 | 0 | 2 |
| 5. |  Kanada | 1 | 4 | 1 | 6 |
| 6. |  Alankomaat | 1 | 1 | 1 | 3 |
| 7. |  Tanska | 1 | 0 | 1 | 2 |
| 7. |  Valko-Venäjä | 1 | 0 | 1 | 2 |
| 7. |  Yhdistynyt kuningaskunta | 1 | 0 | 1 | 2 |
| 10. |  Italia | 1 | 0 | 0 | 1 |
| 11. |  Yhdysvallat | 0 | 3 | 1 | 4 |
| 12. |  Ranska | 0 | 1 | 3 | 4 |
| 13. |  Kiina | 0 | 1 | 0 | 1 |
| 13. |  Norja | 0 | 1 | 0 | 1 |
| 13. |  Ukraina | 0 | 1 | 0 | 1 |
| 16. |  Venäjä | 0 | 0 | 1 | 1 |
Slide It In

| Slide It In Whitesnake |
| --- | --- | --- |

Studioalbumin tiedot
 Äänitetty : 1983
 Julkaistu:  tammikuu 1984    4. helmikuuta 1984
 Formaatti: LP, CD
 Tuottaja(t): Martin Birch
 Tyylilaji: hard rock, blues rock
 Kesto: 40.40
 Levy-yhtiö: EMI, Geffen Records
Listasijoitukset
  4. (helmikuu 1984)    9. (helmikuu 1984)    11. (viikko 8, 1984)    12. (21. helmikuuta 1984)    12. (26. helmikuuta 1984)    14. (1984)    42. (1984)
Whitesnaken muut julkaisut
| Saints & Sinners 1982 | Slide It In 1984 | 1987 1987 |
Slide It In on hard rock -yhtye Whitesnaken vuonna 1984 julkaistu seitsemäs studioalbumi. Albumilla Whitesnake oli jo hylännyt blues rock -juurensa ollen tyyliltään perinteisempää hard rockia. Albumin Yhdysvaltain-versio poikkeaa huomattavasti alkuperäisestä eurooppalaisesta julkaisusta. Sen kappaleet on miksattu uudelleen ja myös kappalejärjestystä on muutettu.
Kappaleet

Kaikkien kappaleiden sävellys ja sanoitus: David Coverdale ja Mel Galley, ellei toisin mainita
Kappaleet > Euroopan-julkaisu

Gambler – 3.57
Slide It In – 3.20 (säv. Coverdale)
Standing in the Shadow – 3.32 (säv. Coverdale)
Give Me More Time – 3.41
Love Ain't No Stranger – 4.13
Slow an' Easy – 6.09 (säv. Coverdale, Micky Moody)
Spit It Out – 4.11
All or Nothing – 3.34
Hungry for Love – 3.57 (säv. Coverdale)
Guilty of Love – 3.18 (säv. Coverdale)
Need Your Love So Bad – 3.14 (säv. Little Willie John) (bonuskappale)
Kappaleet > Yhdysvaltain-julkaisu

Slide It In
Slow an' Easy
Love Ain't No Stranger
All or Nothing
Gambler
Guilty of Love
Hungry for Love
Give Me More Time
Spit It Out
Standing in the Shadow
Singlet

”Love Ain't No Stranger”
”Slow An' Easy”
”Guilty of Love”
”Standing in the Shadow”
”Gambler”
”Give me more time”
Kokoonpano > Euroopan-julkaisu

David Coverdale – laulu, lyömäsoittimet, piano
Micky Moody – kitara
Mel Galley – kitara, taustalaulu
Colin Hodgkinson – basso
Jon Lord – kosketinsoittimet
Cozy Powell – rummut
Kokoonpano > Yhdysvaltain-julkaisu

David Coverdale – laulu, lyömäsoittimet, piano
John Sykes – kitara
Micky Moody – kitara
Mel Galley – kitara, taustalaulu
Neil Murray – basso
Jon Lord – kosketinsoittimet
Cozy Powell – rummut
Arvostelut

Allmusic () linkki